***Futuro condicional (1961-1980)*** é un libro de poemas de Ricardo Carballo Calero publicado en 1982.

Características
---------------

No libro recóllense poemas dispersos, publicados en revistas e mesmo inéditos; en todo caso non reunidos antes en libro. O material foi agrupado en tres partes, con títulos algo arbitrarios, mais algo apuntan ao contido preponderante. O autor procurou que o número de poemas deste tomo coincidise co de *Pretérito imperfeito (1927-1961)*  e eliminou o material excedente .

Segundo Henrique Dacosta: *prima, sobre todo, o existencialismo vital, cunha temática que irá pasando do vivencial anecdótico até o máis social. Non obstante, o tema do feminino como símbolo da beleza inalcanzábel, será igaulmente tocado*.

En conversa con Carmen Blanco o autor apuntou:

> 
> 
> Está dividido en partes máis ben temáticas, polo que se refire ao seu asunto, máis ou menos homoxéneo, aínda que os títulos son máis ben simbólicos e un tanto arbitrarios. Hai algunha parte, por exemplo, *Venusber* na que hai unha unidade temática máis clara, máis evidente; esta temática de inspiración feminina máis que amorosa, é unha constante, desde logo, na miña obra. Como a poesía de temática máis ou menos filosófica, mesmo podíamos dicer nalgunhas ocasións máis ou menos relixiosa, no sentido de que, efectivamente, hai unha tendencia meditativa na miña poesía. *Escalibur* representa unha orientación deste tipo. Ultimamente, se cadra, atinxín unha capacidade de obxectivación que se manifesta na parte do libro titulada *Avalón*, que contén poemas en certo modo narrativos ou inspirados en situacións históricas ou míticas, é un esforzo de comprensión que está máis alá do proprio poeta. Se cadra, eu na miña mocidade tendía a unha poesía mui subxectiva. Agora nestes tempos, interésame proxectarme sobre seres humanos que estén fóra de min e facer que na miña poesía se oigan dalgún modo as súas voces... .
> 
>

Contido
-------

### 1ª parte: *Excalibur*

Segundo Henrique Rabbuñal: *Predomina a reflexión sobre a vida de quen aspira a exercer de home nun país de deuses, unha vida que é desexo e esperanza... Hai unha evocación da experiencia da guerra*.

* *¡Meu pasado imperfeito, meu futuro*

> 
> 
> ¡Meu pasado imperfeito, meu futuro  
> condicional! Mais o presente ¿ulo?  
> O presente perfeito,  
> feliz ou desditado,  
> mais completo en si mesmo, mais colmado  
> na sua indiferente estimativa 
> 
> 

* *Non me pidas que acade aquela harpa*
* *Un fungueiro na man dereita*
* *Estou aqui*
* *Eu protesto*
* *Non sei*
* *O meu corazón*
* *Pola fiteira do meu castelo sitiado*
* *¿Por que serei un débil home só*
* *Retiro-me, vou-me*
* *Vós tendes, certamente, tesouros*
* *Cidade dos homes. Ao serán*
* *Fechei as portas*
* *Abritar de asas nas árbores*
* *Sabemos desatar os nós cativos*
* *Sempre a arelar a terra prometida*
* *Invisíble paxaro que voa*
* *Trabucamo-nos, trabucamo-nos*
* *E se viñeras ti, se me colleras*
* *Cando te vaias*
* *Mañá, dis*
* *Todo o apontas, todo o anotas*
* *Solidez compacta do presente*
* *O mistério sentado no seu trono*
* *O peso da soledade*
* *Amigo, o teu camiño ja está andado*
* *Alguén dorme contigo. Indiferente*
* *Como o que era verdade, o que luz era*
* *Guia no laberinto, ti, cabelo*
* *Toda a verdade é demasiado feia*
* *Baixa os ollos, misérrima criatura*
* *¿Quen non te procurou, ou dunha forma ou doutra?*
* *Os monifates ignoran*
* *A morta*
* *Esta casa que ninguén visita*
* *As caveiras dos dous han se juntar*
* *A morte fai formosa a vida*
* *Deus é unha península. A chegada*
* *¿Este acedume foi o celme aquel?*
* *¿Onde está o verso? ¿Onde está a prosa?*
* *Un formoso siléncio peneiraba*
* *Perfurando penedos de siléncio*
* *A flor riza-se en nimbos de prata esterrecida*
* *Paisage*

### 2ª parte: *Venusberg*

Para Henrique Rabuñal: *visita a temática da muller, o amor e a súa dialéctica con infinitas solucións e coas súas mentiras, soños e ambigüidades*.

* *O poeta pergunta-se*

> 
> 
> O poeta pergunta-se  
> diante do poema  
> novamente encontrado  
> -é un poema de amor-  
> ¿Para quen o escrebin?
> 
> ¿A quen se dirigia? -  
> Eses ollos que brillan, -  
> esas mans que benzoan-  
> ¿de quen eran, de quen?
> 
> 
> 
> E non pode lembrá-lo 
> 
> 

* *O amor é a verde fraga*
* *Verdadeiras mentiras*
* *O amante di, vendo-a avantar*
* *Para duas unidades*
* *Se cadra agora poderia cantar*
* *Quizá dentro dun ano a tua presenza*
* *Olla, estou sementando*
* *O mundo irreal da illa instantánea da dita*
* *¿Oh, querida, e maís ben! A nosa vida foi*
* *Isto é o amor, e non aquilo. Agora*
* *Enviarei-che esta canción*
* *No alto do bosque está o meu eremitório*
* *Ti es dese mundo, eu son daquel*
* *Dixo: "Quixera que me amases". Era*
* *Seria tan doce, eternizar*
* *Ai, cantos dias, cantas noite, canto*
* *Un leopardo son que lese a Bíblia*
* *Como non sei se vivirei mañá*
* *Sobor da area dourada do teu lombo*
* *E ela está aqui, perante el. ¿É ela?*
* *Como aquel encontro fora*
* *Amar-te, si; houbo un temo*
* *Sentados no peirán, abalando*
* *Desfile de modelos*
* *Praia*
* *Os anjos etruscos de Goya*
* *Unha fragáncia erótica, mitológica e bíblica*
* *Unha loira docísima*
* *Cinza de estrelas de seda*
* *Un anjo, si; de frente, un anjo; os ollos*
* *Unha rosa decente*
* *A flor do dobre talo a esbarar sobre as suas douradas raíces*
* *A mulleriña teixa que bailaba*
* *Sei que está no sarego, alén da porta*
* *¿Que es, di, silvestre abruño*
* *Ese abalante mar de rizos negros*
* *Deixa-me que te soñe. Nas pontiñas*
* *Neste trono ou tálamo*
* *A nena branca vai sobre o cabalo azul*
* *Folerpa cribada polo sol*
* *Vénus de contido variábel*

### 3ª parte: *Avalón*

Henrique Rabuñal comenta: *contén a poesía mítica con referencias á mitoloxía e cultura gregas, ao universo artúrico ou á cultura exipcia, pero tamén ao nazismo... Hai unha evocación do Ferrol da súa infancia, a dialéctica do rural e do urbano, e unha homenaxe a Cunqueiro*.

* *Belkis*
* *Tántalo*
* *Anquises*
* *Nausícaa*
* *Cabeza de deusa.* Este poema foi publicado en *Aos amores serodios* (1979, Grial) atribuído a Erik (pseudónimo do autor).

> 
> 
> O teu cabelo curto de rapaz.  
> As nenas dos teus ollos, duas negriñas  
> que se erguen, entre escumas, do seu baño,  
> a sorrir, maliciosas, docemente.  
> ... 
> 
> 

* *Viageiro*
* *O canto de Tristán*
* *Petit-Cru*
* *Elegia veneciana*
* *Auletés*
* *Quatre-vingt-trieze*
* *Ferrol, 1916*
* *Sétima frota*
* *No búnker*
* *Babilonia*
* *Salle-à-manger*
* *E non te coñeceron*
* *Nun voo*
* *A guerra dos seis dias*
* *Joán XXIII*
* *O grande executivo*
* *Revolución en Oriente*
* *Cidades*
* *Manequin negra*
* *Unha negra pequena*
* *Este home que se despide da vida*
* *Profecía de Isaias Ferreiro*

O propio autor dixo sobre este poema:

> 
> 
> Eu creio que ese poema, como posibelmente outros, está fundamentado na sensación que o poeta ten arraigada na súa conciencia de que vivemos nun mundo no que van por distintos camiños as declaracións de intencións e as realizacións prácticas. Paréceme que houbo momentos en que a sociedade era máis pura no sentido de que era máis auténtica. Ese poema satiriza a inautenticidade da vida actual. Que un mozo que vive opulentamente, que se atopa como peixe na auga dentro dunha sociedade capitalista, dentro dunha familia que derrocha o diñeiro, se disfrace de guerrilleiro, pretenda ser revolucionario é algo inauténtico e me parece condenábel
> 
> 

* *Beleza mascadora de chíclet*

Carballo Calero confesoulle a Carmen Blanco sobre o poema:

> 
> 
> Neste caso está centrado na inautenticidade da muller nova, a inautenticidade que por outra parte se explica con máis facilidade que a inautenticidade da muller madura ou do home maduro, e do home en xeral, xa que aínda hoxe a situación da muller é máis difícil que a do home dentro da sociedade
> 
> 

* *Cando se apaga a luz en Nova York*
* *Un mendigo correctamente vestido*
* *Arcádia*
* *Consello de administración*
* *Soños de amor*
* *AS mentiras, a verdade*
* *Retrato*
* *A Álvaro Cunqueiro, 1980*

> 
> 
> ...  
> A princípios de século nacémos,  
> a fins de século morrémos.  
> Ti e mais eu fomos, verdadeiramente,  
> fillos do noso século.   
> ...  
> Se Merlín neste tempo  
> ven viver a Miranda  
> outra será a sua mágia  
> ... 
> 
>

Notas
-----

1. ↑  Carballo Calero, Ricardo (1982). *Futuro condicional (1961-1980)*. Ediciós do Castro. ISBN 84-7492-115-5.
2. ↑  Carballo Calero 1982, p. 9.
3. ↑  Dacosta, Henrique (2020). *Carvalho Calero, vida e obra dun ser polifacético*. Edicións Xerais de Galicia. p. 51. ISBN 978-84-9121-625-4.
4. ↑  Blanco, Carmen (1989). *Conversas con Carballo Calero*. Galaxia. p. 200-201. ISBN 84-7154-654-X.
5. 1 2 3  Rabuñal, Henrique (2020). *Ricardo Carvalho Calero. O anxo da terra*. Galaxia. p. 132, 133. ISBN 978-84-9151-436-7.
6. ↑  Carballo Calero 1982, p. 13.
7. ↑  Carballo Calero 1982, p. 73.
8. 1 2  Carballo Calero 1982, p. 219.
9. ↑  Blanco 1989, p. 231.
10. ↑  Blanco 1989, p. 232.

Véxase tamén
------------

### Ligazóns externas

* Tareixa Roca recita un poema de *Futuro condicional*